留守府酬皇甫曙侍御彈琴之什
作者：竇庠
朝代：唐

paragraphs: 青瑣晝無塵，碧梧陰似水。
高張朱弦琴，靜舉白玉指。
洞簫又奏繁，寒磬一聲起。
鶴警風露中，泉飛雪雲裏。
泠泠分雅鄭，析析諧宮徵。
座客無俗心，巢禽亦傾耳。
衛國知有人，齊竽偶相齒。
有時趨絳紗，盡日隨朱履。
那令雜繁手，出假求焦尾。
幾載遺正音，今朝自君始。